Ստամբուլի հնագիտական թանգարան

Ստամբուլի հնագիտական թանգարան (թուրքերեն՝ İstanbul Arkeoloji Müzesi), թանգարան, որը գտնվում է Ստամբուլում։ Թանգարանը գտնվում է Սարայբուրնուում` Գյուլհանե այգու և Թոփքափը ամրոցի հարևանությամբ։ Բաղկացած է երեք թանգարաններից` հիմնական թանգարան, Հին Արևելքի թանգարան և իսլամական արվեստի թանգարան։ Թանգարանի հավաքածուն ունի ավելի քան 3 միլիոն ցուցադրանմուշ։ Նկարագրություն Թանգարանը հիմնվել է 19-րդ դարում` թուրք անվանի նկարիչ և հնագետ Օսման Համդի բեյի նախաձեռնությամբ։ Ցուցադրանմուշների մի մասը նախկինում պահվել է Սուրբ Իրինայի տաճարում։ Հիմնական մասնաշենքի կառուցումը սկսվել է 1881 թվականին՝ ֆրանսիական ծագմամբ օսմանյան ճարտարապետ Ալեքսանդր Վոլարիի նախաձեռնությամբ։ Կառուցումն ավարտվել է 1902 թվականին։ Թանգարանը բացվել է 1891 թվականի հունիսի 13-ին։ 1903 և 1907 թվականներին ավելացվել են աջ և ձախ մասնաշենքերը, ինչից հետո կառույցը ստացավ իր ներկայիս տեսքը։ Այն կառույցը, որտեղ տեղակայված է Հին Արևելքի թանգարանը, սկզբնական շրջանում եղել է կերպարվեստի դպրոց։ Հետագայում այն վերածվել է թանգարանի, որի բացումը տեղի է ունեցել 1935 թվականին։ 1963 թվականին թանգարանի շենքը փակվել է վերանորոգման և շահագործման հանձնվել միայն 1974 թվականին։ Ցուցադրանմուշներ Թանգարանը ունի ցուցադրանմուշների հարուստ հավաքածու։ Ամենահայտնիներից են` Սիդոնի սարկոֆագ` Ալեքսանդր Մակեդոնացու կյանքից դրվագներով Լացող կնոջ սարկոֆագը Սիդոնից Թաբնիթ III-ի և Սատրապի սարկոֆագները Լիկիական գերեզմանաքար Էֆեբոսի արձանը Պերգամոնի Զևսի տաճարի արձանների մնացորդներ Առյուծի արձանը։ Միակ բանը ինչը մնացել է Թուրքիայում Հալիկառնասոսի դամբարանից Սուլթանահմեդ հրապարակի սյունի օձաձև գլուխ Կիբելա աստվածուհու արձանը Զևսի և Ալեքսանդր Մակեդոնացու դիմաքանդակները Ասսոսի Աթենասի տաճարի մնացորդներ Տրոյայի պեղումներից գտածոներ 800 հազար օսմանյան մետաղադրամ, կնիք, շքանշան և մեդալ Քադեշի ճակատամարտի հաշտության պայմանագրի եռալեզու տախտակներից մեկը, որը կնքվել է Եգիպտոս փարավոն Ռամզես II-ի և Խեթերի թագավոր Խաթուսիլիս II-ի միջև։ Ասորեստանի արքա Ադադ Նիրարի III-ի կոթող Հեզարի օրացույց Պատկերասրահ Ծանոթագրություններ Արտաքին հղումներ Ստամբուլի հնագիտական թանգարանը Яндекс.Панорамы կայքում Թանգարանի մասին հոդված Travel.nytimes.com կայքում (անգլ.) Նկարներ Flickr.com կայքում